
 "దీనినిబట్టి ఇల్లు సర్దటం ఇల్లాలే కాదు. ఇంటిగలాయన కూడా చేస్తాడు అని అర్థం. ఒక్కొక్క ఇంట్లో అట్లాంటి మంచి ఇంటాయన కూడా ఉన్నారు. ఇలా మంచి మగవాళ్ళు నూటికో కోటికో ఒక్కొరే ఉన్నట్టు... నూటికో కోటికో మంచి ఆడపిల్ల లేదు. అలాంటి పెళ్ళికావల్సిన ఆడపిల్ల మీద ఈ కవిత చదువుతాను వినండి."
 "తల్లిని చూశాం కదా
 పిల్లని చూడనక్కర లేదనుకోకండి
 తల్లి తల్లే... పిల్ల పిల్లే
 ఉల్లికి మల్లె పుట్టకపోవచ్చు
 చల్లని తల్లికి చెల్లని పిల్ల పుట్టొచ్చు కదా!"
 సుందర సుకుమారి కవిత చదివంగానే "ఇలాంటి కవితలు మా ముందు చదివావంటే తిండి తిననివ్వకుండా మాడబెట్టి చంపేస్తాం. ఇప్పుడే కదా మనలాంటి ఆడపిల్లల తరఫున ఉద్యమం లేవదీద్దామనుకొన్నాం. మగవాళ్ళు వంట జేస్తారు... ఇల్లు సర్దుతారు... అది మంచిది కాదు అని మనమే చెబితే మన ఉద్యమం మొదట్లోనే నీరుగారి పోవడమే కాకుండా నలుగురు ముఖాన నవ్వుతారు" అంటూ సన్నగా చీవాట్లు పెట్టింది వందనాదేవి.
 "సరదా ఎక్కువయిపోయి నాలుగు గోడల మధ్యనే వున్నాం కదా... నలుగురికి వినిపించదు గదా అని ఏదో నోటికొచ్చింది చెప్పాను. ఇట్టాంటప్పుడు ఇంకఅట్టాంటివి చదవను లేవే" అంది సుందరి సుకుమారి.
 "ఒకటి గుర్తుంచుకోవే సుందరీ! భగవంతుడు మనిషికి గొంతు ఇచ్చింది మాట్లాడటానికే గాని పోట్లాడటానికి కాదు. అలానే భగవంతుడు మనకి నోరు ఇచ్చింది..."
 "నన్నడిగితే తినటానికని చెబుతాను" వెంటనే అంది సుందర సుకుమారి.
 "నేను సీరియస్ గా చెబుతుంటే మధ్యలో నవ్విస్తా వేమిటి?" చిరుకోపంతో కోప్పడింది వందన.
 రాణి, ప్రమద ఫక్కున నవ్వేశారు.
 మళ్ళీ నలుగురు తేలికపడ్డ మనసులతో హస్తాలు కలుపుకొని ఒకే మాటమీద ఉంటామని భీషణ ప్రతిజ్ఞలు చేశారు.
 "చేతులు కలిసిన శుభవేళ పాటలు పాడను పనిమాల" అంటూ సుందర సుకుమారి రాగయుక్తంగా ఆలపించింది.
 ఆ మాటకి... ఆ పాటకి... రాగయుక్తంగా పాడిన ఆ తీరుకి ముగ్గురు పడి పడి నవ్వారు.
    16
 "సుందరీ! సుందరీ!"
 బాత్ రూంలోంచి నీళ్ళ శబ్దం వినవస్తోందిగాని సుందర సుకుమారి మాత్రం పిలిచినా పలకలేదు.
 "ఓ సుందర సుకుమారీ! తొందరగా స్నానంచేసి రావే తల్లీ! స్నానం చేయడం ఓ గంట... పాటలు పాడటం మరోగంట. అంతంతసేపు జలకాలాడకూడదే అమ్మా! సబ్బుతోపాటు నీ ఒళ్ళుకూడా అరిగిపోతుంది. ఊరెళ్ళిన తర్వాత మీ బామ్మేమో నన్ను తిడుతుంది."
 వందనాదేవి బాత్ రూమ్ దగ్గర నుంచుని మాట్లాడుతుంటే రూంలో ఓ పక్కగా నుంచుని బట్టలు వేసుకుంటున్న సుందర సుకుమారి కిలకిల నవ్వుతూ-" నేను బాత్ రూములోంచి వచ్చేశానే! చూడలేదా? పాపం తలుపు దగ్గర నుంచొని అదేపనిగా గొణుగుతున్నావు" నవ్వాపి అడిగింది.
 "బాత్ రూములోంచి ఊడిపడ్డావా తల్లీ! రూములోంచి బయటికి రావడం నేను చూడలేదులే! నీళ్ళ చప్పుడు వినిపిస్తుంటే ఇంకా నీవు లోపల్నుంచి రాలేదనుకున్నాను. నా ధ్యాసంతా తొందరగా స్నానం చేద్దామని బాత్ రూం మీదే ఉండటంతో నీవొచ్చింది చూసుకోలేదు" అంది వందన.
 "ఇప్పుడు చూశావ్ కదా! వెళ్ళి స్నానంచెయ్" జాకెట్ హుక్స్ పెట్టుకుంటూ చెప్పింది సుందర సుకుమారి.
 "స్నానం పూర్తయ్యింది కదా! పంపెందుకు తిప్పొచ్చావ్?" అడిగింది వందన.
 "ఫ్రీగావస్తే ఫినాయిల్ తాగమన్నాడొక మహానుభావుడు. తేరగా వస్తే పారబొయ్యి నీళ్ళు... అనిపించి పంపు ఫుల్ గా తిప్పొచ్చాను" సుందర సుకుమారి చెప్పింది.
 "నీ ముఖంలాగా వుంది. నీకప్పుడప్పుడు పైత్యం ప్రకోసిస్తూ ఉంటుంది. అర్థంలేని పనులు చేసి దానికో పేరు పెడతావ్"
 "వేసిన అక్షింతలు చాలు. నల్లాలో నీళ్లు చల్లగా కారిపోతున్నాయ్ వెళ్ళు...వెళ్ళు... వెళ్ళి స్నానం చేసిరా" అంది సుందర సుకుమారి.
 "టవలు...పెట్టికోట్...బ్రాసరీ తీసుకుని బాత్ రూములోకి వెళితే తలుపు బిగించుకుంది వందనాదేవి.
 "వందన బాత్ రూమ్ లో దూరింది. రాణి, ప్రమద తలుపు దగ్గరకేసి ఎక్కడికో వెళ్ళారు. ఇప్పుడిక్కడ నేనొక్కదాన్నే వున్నాను. నాకు ఇష్టమొచ్చినన్ని పాటలు పాడుకుంటాను. ఈ అందం...ఈ మంచం... ఈ దిండు దుప్పట్లు ఏవీ వద్దనవుకదా! పాడేస్తావ్...అదేమిటబ్బా! ఏదో ఒక పాట పాడదాం అనుకుంటే సమయానికి ఒక్కపాటా రావడం లేదేమిటి? పాట రాకపోతే కూనిరాగమో, ఖూనీ రాగమో ఏదో ఒకటి తీస్తాను. ఇప్పుడు నన్నెవరు అడ్డుకుంటారు?" అలా అనుకున్న సుందర సుకుమారి అద్దంలో తన ప్రతిబింబాన్ని వివిధ కోణాలలోంచి చూసుకుంటూ...

 "deeninibatti illu sardatam illale kaadu. intigalaayana kuudaa chestaadu ani artham. okkokka intlo atlanti manchi intaayana kuudaa unnaaru. ilaa manchi magavaallu nootiko kotiko okkore unnattu... nootiko kotiko manchi aadapilla ledu. alanti pellikaavalsina aadapilla meeda ee kavita chaduvutaanu vinandi."
 "tallini chusham kada
 pillani chudanakkara ledanukokandi
 talli talle... pilla pilley
 ulliki malle puttakapovachhu
 challani talliki chellani pilla puttochu kada!"
 sundara sukumari kavita chadivangaane "ilanti kavitalu maa mundu chadivavante tindi tinanivvakunda madabetti champestam. ippude kada manalanti aadapillala tarafuna udyamam levadeeddaamanukonnaam. magavaallu vanta jestaaru... illu sardutaaru... adhi manchidi kaadu ani maname chebithe mana udyamam modatlone neerugaari povadame kakunda naluguru mukhana navvutaaru" antuu sannagaa cheevaatlu pettindi vandanadevi.
 "sarada ekkuvayipoyi naalugu godala madhyane vunnam kada... naluguriki vinipinchadu gadaa ani edho notikochindi cheppaanu. ittantappudu inkaattantivi chadavanu leve" andi sundari sukumari.
 "okati gurtunchukove sundari! bhagavantudu manishiki gontu ichindi matladatanike gaani potlaadataaniki kaadu. alaane bhagavantudu manaki noru ichindi..."
 "nannadigithe tinataanikani chebutaanu" ventane andi sundara sukumari.
 "nenu seerius gaa chebutunte madhyalo navvista vemiti?" chirukopamtho koppadindi vandana.
 raani, pramada fakkuna navvesaaru.
 mallee naluguru telikapadda manasulatho hastaalu kalupukoni oke maatameeda untaamani bheeshana pratignalu chesaru.
 "chetulu kalisina subhavela paatalu paadanu panimaala" antuu sundara sukumari raagayuktamgaa aalapinchindi.
 aa maataki... aa paataki... raagayuktamgaa paadina aa teeruki mugguru padi padi navvaaru.
    16
 "sundari! sundari!"
 bath roomlonchi neella sabdam vinavastondigaani sundara sukumari maatram pilichina palakaledu.
 "oo sundara sukumari! tondaragaa snaanamchesi rave talli! snaanam cheyadam oo ganta... paatalu paadatam maroganta. antantasepu jalakaladakudade amma! sabbuthopaatu nee ollukuda arigipotundi. oorellina tarvaata mee bammemo nannu tidutundi."
 vandanadevi bath room daggara nunchuni matladutunte roomlo oo pakkaga nunchuni battalu vesukuntunna sundara sukumari kilakila navvutuu-" nenu bath roomulonchi vachesane! chudaleda? paapam talupu daggara nunchoni adepanigaa gonugutunnavu" navvapi adigindi.
 "bath roomulonchi oodipaddava talli! roomulonchi bayatiki ravadam nenu chudaledule! neella chappudu vinipistunte inka neevu lopalnunchi raaledanukunnaanu. naa dhyaasanta tondaragaa snaanam cheddamani bath room meede undatamtho neevochindi chusukoledu" andi vandana.
 "ippudu chushav kada! velli snananchey" jacket hooks pettukuntuu cheppindi sundara sukumari.
 "snaanam puurtayyindi kada! pampenduku tippochav?" adigindi vandana.
 "freegavaste finail taagamannaadoka mahanubhavudu. teragaa vaste paraboi neellu... anipinchi pampu ful gaa tippochaanu" sundara sukumari cheppindi.
 "nee mukhamlaagaa vundi. neekappudappudu paityam prakosistuu untundi. ardhamleni panulu chesi daaniko paeru pedatav"
 "vesina akshintalu chaalu. nallaalo neellu challaga karipotunnay vellu...vellu... velli snaanam chesira" andi sundara sukumari.
 "tavalu...petticot...brassary teesukuni bath roomuloki velithe talupu biginchukundi vandanadevi.
 "vandana bath room loo doorindi. raani, pramada talupu daggarakesi ekkadiko vellaaru. ippudikkada nenokkadaanne vunnaanu. naaku ishtamochinanni paatalu paadukuntaanu. ee andam...ee mancham... ee dindu duppatlu evee vaddanavukadaa! padestav...ademitabba! edho oka paata padadam anukunte samayaniki okkapata ravadam ledemiti? paata rakapothe kooniraagamo, khoonee ragamo edho okati teestaanu. ippudu nannevaru addukuntaaru?" alaa anukunna sundara sukumari addamlo tana pratibimbaanni vividha konalalonchi chusukuntu...